en ceb cy cy pl cy id cy en cy cy de cy cy cy cy cy cy cy cy cy cy cy cy de cy cy gv en de cy cy cy en en cy cy cy de cy en cy en en cy cy cy cy cy cy cy cy cy cy en en en cy cy cy cy cy cy en cy en cy en cy en cy en cy en cy en cy en cy en cy en cy cy en en en cy en cy en cy en en en cy en en en en en en
Trwyddedau Amgylcheddol a’r Drwydded Forol:
CAIS AM DRWYDDED SAFLE NIWCLEAR:
NEWYDDION HORIZON - 27.07.2018
Mwy o fyfyrwyr o Ynys Môn a Gwynedd yn cael profiad o fyd gwaith yn Horizon
Mae Horizon wedi croesawu dau grŵp arall o fyfyrwyr Blwyddyn 11 a Chweched Dosbarth o ysgolion ledled Ynys Môn a Gwynedd i brofi byd gwaith yn Wylfa Newydd fel rhan o’i Wythnos Cipolwg ar Waith.
Canolfan Ynni Coleg Menai yn Llangefni oedd cartref y sesiynau eleni, lle’r oedd dau grŵp o fyfyrwyr yn gallu cael profiad a gwybodaeth werthfawr am fyd gwaith yn ystod wythnos o weithgareddau, prosiectau a chyflwyniadau.
Cafodd y myfyrwyr gyfle i brofi rhai o'r sgiliau allweddol y bydd arnynt eu hangen efallai yn eu gyrfaoedd yn y dyfodol; o fireinio eu technegau cyfweld i sesiynau rhwydweithio cyflym. Hefyd buont yn dysgu am bwysigrwydd cyfathrebu, arweinyddiaeth a gwaith tîm.
Drwy gydol yr wythnos roedd gan y myfyrwyr gyswllt rheolaidd ag aelodau tîm Horizon, gan gymryd rhan mewn amrywiaeth o weithgareddau i'w helpu i ddeall realiti byd gwaith yn Wylfa Newydd yn well. Roedd hyn hyd yn oed yn cynnwys esboniad o sut mae Horizon yn bwriadu adeiladu a gweithredu ei orsaf pŵer niwclear arfaethedig yn ystod y blynyddoedd sydd i ddod. Hefyd cafodd y myfyrwyr gyfle i ymweld â’r safle, gweld graddfa’r prosiect drostynt eu hunain a dod i wybod am y cyfleoedd fydd Wylfa Newydd yn eu cynnig.
Ar ddiwedd pob wythnos, roedd y myfyrwyr yn creu ac yn rhoi cyflwyniadau ar y prosiect i dîm Horizon, gan edrych ar amrywiaeth eang o bynciau, o ‘pam mae niwclear yn lân?’ i ‘bwysigrwydd gweithlu cymysg’.
Bu Cyfarwyddwr Gweithredol - Datblygiad Gweithredol Horizon, Gwen Parry-Jones, yn barnu’r cyflwyniadau ac yn rhoi tystysgrif i bob myfyriwr ar ddiwedd yr wythnos.  Dywedodd: “Roedd yn braf cael cyflwyno criw mor dalentog a gweithgar o bobl ifanc i Brosiect Wylfa Newydd.
“Holl nod yr Wythnos Cipolwg ar Waith ydi dysgu sgiliau hanfodol ar gyfer byd gwaith ac roeddwn i’n falch iawn o weld pa mor barod oedden nhw i gymryd rhan a manteisio ar y cyfle i ddysgu cymaint â phosib. Rydyn ni wedi dangos eisoes bod y myfyrwyr sy’n dod i’r sesiynau hyn yn gallu mynd ymlaen i fod yn brentisiaid Horizon pan maen nhw’n gadael yr ysgol, felly gobeithio y gwelwn ni rai ohonyn nhw eto.”
Dywedodd Jack Lander, a ymunodd â Horizon fis Medi diwethaf fel prentis: “Fe wnes i gymryd rhan yn yr Wythnos Cipolwg ar Waith yn 2016 ac mae wir yn dod â Wylfa Newydd yn fyw mewn ffordd gyffrous.
“Roedd yn grêt bod ar ochr arall y bwrdd eleni, a rhannu fy mhrofiad gyda’r criw newydd o fyfyrwyr a dweud wrthyn nhw sut mae pethau wedi bod, yn rhan o’r busnes yma fel prentis.
“Mae’n brofiad gwaith amhrisiadwy ac fe fyddwn i’n sicr yn annog myfyrwyr eraill i gymryd rhan oherwydd fel rydw i wedi dangos, mae’n gallu bod y cam cyntaf tuag at gael swydd gyda Horizon.”
I gael rhagor o wybodaeth am Wylfa Newydd a’r cyfleoedd a ddaw yn ei sgil, ewch i www.horizonnuclearpower.com/hafan, ffoniwch y llinell wybodaeth radffôn ar 0800 954 9516, neu anfonwch e-bost i ymholiadauwylfa@horizonnuclearpower.com
Am fwy o wybodaeth, cysylltwch â:
Richard Foxhall – 07807 769265 neu richard.foxhall@horizonnuclearpower.com
Ffurfiwyd Pŵer Niwclear Horizon yn 2009 i ddatblygu gorsafoedd pŵer niwclear newydd yn y DU. Prynwyd y cwmni gan Hitachi Ltd o Japan ym mis Tachwedd 2012.
Bydd datblygiad Horizon ar Ynys Môn yn golygu buddsoddiad gwerth biliynau o bunnoedd yng ngogledd Cymru, gan greu cyfleoedd cyflogaeth tymor hir o ansawdd da ac arwain at fanteision economaidd a chymdeithasol parhaol i'r rhanbarth.
ABOUTTECHNOLOGYCOMMUNITY CONSULTATIONCOMMUNITY SUPPORTNUCLEAR POWER FACTSUSEFUL LINKS
CAREERSREQUIRED SKILLSTECHNICAL APPRENTICESHIP SCHEMEGRADUATE DEVELOPMENT PROGRAMME
EDUCATIONPRIMARY SCHOOLSSECONDARY SCHOOLSPOST 16
SitemapTerms & conditionsPrivacy PolicyModern Slavery ActContact us
© Horizon Nuclear Power 2011 - 2019